**Iepirkuma līgumS Nr.01J02-1/\_\_\_\_\_\_**

Rīgā 2016. gada \_\_\_\_\_. februārī

**Rīgas Tehniskā universitāte**, izglītības iestādes reģistrācijas Nr. 3341000709 , kuras vārdā un interesēs, pamatojoties uz Rīgas Tehniskās universitātes Satversmi. rīkojas finanšu prorektors Ingars Eriņš, turpmāk tekstā Pasūtītājs, no vienas puses, un

**SIA “Opus Wood”,** reģistrācijas Nr. 43603043454, kuras vārdā un interesēs, pamatojoties uz Statūtiem, rīkojas tās valdes priekšsēdētājs Artūrs Smiltnieks, turpmāk tekstā – Piegādātājs, no otras puses,

abi kopā saukti Puses, bet katrs atsevišķi saukti arī kā Puse, saskaņā ar iepirkuma “Mēbeļu izgatavošana, piegāde un montāža RTU vajadzībām” (iepirkuma identifikācijas Nr. RTU - 2016/1) rezultātiem iepirkuma **daļā Nr.2** *“Mēbeļu piegāde darba kabineta iekārtošanai”*, bez maldības, viltus un spaidiem noslēdz šādu līgumu, turpmāk tekstā Līgums, par turpmāk minēto:

1. **Definīcijas**
	1. **Akts -** pieņemšanas - nodošanas akts, kas apliecina, ka Prece vai kāda tās daļa ir piegādāta, samontēta, uzstādīta un saskaņā ar Līguma noteikumiem; dokuments, kurā konstatē Līguma noteikumiem neatbilstošu Preci (Pielikums Nr.1)**.**
	2. **Iepirkums** - “Mēbeļu izgatavošana, piegāde un montāža RTU vajadzībām”, iepirkuma identifikācijas Nr. RTU – 2016/1.
	3. **Nolikums** - Iepirkuma nolikums ar visiem tā pielikumiem, papildinājumiem un labojumiem.
	4. **Līguma summa** – kopējā maksa par Preces Piegādi Līgumā noteiktajā kārtībā un apmērā, neskaitot PVN;
	5. **Pārstāvis -** Pasūtītāja vai Piegādātāja pilnvarota persona, kas Līguma ietvaros kontrolēs līgumsaistību izpildi un pieņems vai nodos Preci.
	6. **Prece** - mēbeles par kuru piegādi, montēšanu, uzstādīšanu un saskaņā ar iepirkuma nolikumu un pievienoto Piegādātāja piedāvājumu tiek slēgts Līgums.
	7. **Piegāde** - Preces piegāde, montēšana un uzstādīšana saskaņā ar Līguma noteikumiem.
	8. **Pavadzīme -** spēkā esošajiem normatīvajiem aktiem atbilstoša pavadzīme, ko Piegādātājs iesniedz Pasūtītājam par Preču Piegādi Līgumā noteiktajā kārtībā.
	9. **Trūkumi -** Preces pieņemšanas vai Piegādes laikā konstatētie trūkumi un nepilnības, kas neatbilst Līgumam, Nolikumam vai normatīvajiem aktiem.
	10. vienskaitlis (pēc nepieciešamības) ietvers arī daudzskaitli un otrādi; lietvārds, lietots sieviešu dzimtē, (pēc nepieciešamības) ietvers arī vīriešu dzimti un otrādi.
2. **Līguma priekšmets**
	1. Pasūtītājs pasūta, bet Piegādātājs par Līgumā minēto samaksu apņemas Piegādāt Preci.
	2. Piegādātājs Preci Piegādā: **Rīga, Kaļķu iela 1**, atbilstoši iepirkuma Nolikumam, tajā minētajiem Piegādes nosacījumiem un Līgumam pievienotajam Pretendenta iesniegtajam Tehniskajam piedāvājumam (Pielikums Nr.2) un Finanšu piedāvājumam (Pielikums Nr.3), ***60 (sešdesmit)*** dienu laikā no Līguma stāšanās spēkā dienas.
3. **Līguma cena un norēķinu kārtība**
	1. Līguma summa ir **EUR 3501,00** (trīs tūkstoši pieci simti viens euro un 00 centi)) bez PVN.
	2. Izrakstot rēķinus, Piegādātājs piemēro konkrētajā brīdī spēkā esošo PVN likmi.
	3. Līguma summu vai tās daļu Pasūtītājs apmaksā 30 (trīsdesmit) dienu laikā pēc Preces Piegādes Pavadzīmes un Akta abpusējas parakstīšanas, pārskaitot naudu Piegādātāja norādītāja bankas kontā saskaņā ar Piegādātāja iesniegto rēķinu.
	4. Visā Līguma darbības laikā Līguma summa nevar pārsniegt saskaņā ar Nolikumu Piegādātāja iesniegtajā finanšu piedāvājumā minēto summu. Pasūtītājs maksā Piegādātājam par faktiski Piegādāto Preci.
	5. Piegādātājs Preču Piegādi Pārstāvja norādītajā telpā veic uz sava rēķina un par to Pasūtītājam nav jāmaksā papildus maksa.
	6. Ja Piegādātājs ir Piegādājis daļuno Precēm un par attiecīgo Preču daļu ir parakstīts Akts, Puses var vienoties par starpmaksājuma veikšanu izpildītās Līguma daļas apmērā.
	7. Maksājums skaitās izdarīts brīdī, kad Pasūtītājs veicis maksājumu no sava norēķinu konta.
	8. Puses vienojas, ka visos dokumentos, kas saistīti ar šo Līgumu, tajā skaitā Pavadzīmēs, Aktos Piegādātājs norāda attiecīgā projekta nosaukumu un vienošanās numuru, iepirkuma identifikācijas numuru un Līguma datumu un numuru.
	9. Šī Līguma 3.3. punktā minēto rēķinu Piegādātājs var sūtīt vienā no šādiem veidiem:
		1. papīra formātā, nosūtot to uz Pasūtītāja pasta adresi;
		2. elektroniski, nosūtot to uz Pasūtītāja e-pastu, izmantojot drošu elektronisko parakstu;
		3. elektroniski, nosūtot to uz Pasūtītāja e-pastu ar atsauci, ka rēķins ir sagatavots elektroniski un derīgs bez paraksta.
4. **Preces pieņemšanas kārtība**
	1. Pirms katras piegādes, ja nepieciešams, Pasūtītājs Pušu saskaņotā termiņā un atbilstoši Pasūtītāja drošības kontroles procedūrām nodod Piegādātājam telpas, kurās Piegādātājam ir jāveic Preces Piegāde, parakstot Aktu.
	2. Preces Piegāde Pasūtītājam attiecīgajās telpās tiek fiksēta ar Pavadzīmi, kuru paraksta abu Pušu pārstāvji. Pie Preces nodošanas tiek pārbaudīts tās sortiments un daudzums.
	3. Pēc Preces Piegādes Piegādātājs iesniedz Pasūtītājam tā parakstītu Aktu.
	4. Pasūtītājs Preces un Piegādes atbilstību Līguma noteikumiem pārbauda 14 (četrpadsmit) dienu laikā pēc attiecīgā attiecīga Akta saņemšanas dienas.
	5. Ja Pasūtītājs, pieņemot Preci vai tās Piegādi atbilstoši Līguma noteikumiem, konstatē Trūkumus, tad tiek noformēts Akts un nosūtīts Piegādātājam, norādot novēršamās neatbilstības un trūkumus. Pasūtītājs nepieņem Preci, kas neatbilst Līguma noteikumiem.
	6. Piegādātājs uz sava rēķina novērš konstatētos Trūkumus Pušu saskaņotā termiņā, bet, ja Puses nespēj vienoties, ne vēlāk kā 10 (desmit) darba dienu laikā pēc Pasūtītāja Akta saņemšanas dienas. Pēc iepriekšminēto Trūkumu novēršanas izdarāma atkārtota Preces un Piegādes pieņemšana Līgumā noteiktajā kārtībā.
	7. Ja Aktā minētie Trūkumi radušies Piegādātāja darbības vai bezdarbības rezultātā, izdevumi šo Trūkumu novēršanai pilnībā ir jāapmaksā Piegādātājam un tas nedod tiesības uz Līgumā noteiktā termiņa pagarinājumu.
	8. Ja Līguma 4.7.punkta kārtībā konstatētie Trūkumi netiek novērsti un tiek konstatēta atkārtota Preces un Piegādes neatbilstība Līguma noteikumiem, to noformē rakstiski sastādot Aktu un Pasūtītājs ir tiesīgs 10 (desmit) dienu laikā, rakstveidā brīdinot Piegādātāju, vienpusējā kārtā izbeigt Līgumu.
5. **Pasūtītāja tiesības un pienākumi**
	1. Pasūtītājs apņemas veikt maksājumu par Preci Līgumā noteiktajā termiņā un apmērā. Pasūtītājs veic tikai tās Preces vai tās daļas apmaksu, kas Piegādāta Līgumā noteiktajā kārtībā.
	2. Pasūtītājam ir tiesības pieprasīt un ne vēlāk kā 3 (trīs) darba dienu laikā no Piegādātāja saņemt informāciju par Piegādes laiku un apstākļiem, kas varētu kavēt Piegādi.
	3. Pasūtītājam ir pienākums Līgumā noteiktajā kārtībā parakstīt Aktu, ja Prece ir Piegādāta saskaņā ar Līguma noteikumiem.
	4. Pirms Preces Piegādes Pasūtītājam ir pienākums atbrīvot telpas daļu, kurā tiks Piegādāta Prece, un nodot to ar Aktu Piegādātājam tādā stāvoklī, lai Piegādātājs varētu uzsākt Preces Piegādi atbilstoši Līguma noteikumiem.
	5. Pasūtītājam ir pienākums nodrošināt sava pārstāvja klātbūtni Preces piegādes, uzstādīšanas un montāžas laikā.
6. **Piegādātāja tiesības, pienākumi un garantijas**
	1. Piegādātājam Preču Piegāde jāveic patstāvīgi, un tas nedrīkst nodot pienākumu izpildi trešajām personām iepriekš nesaskaņojot to ar Pasūtītāju.
	2. No brīža, kad Piegādātājam tiek nodota attiecīgā telpa, Piegādātājs uzņemas atbildību par telpu un tajā esošajām Precēm un Pasūtītāja īpašumu līdz Preces un telpas nodošanai Pasūtītājam. Preces uzstādīšana un montāža notiek Pasūtītāja pārstāvja klātbūtnē.
	3. Piegādātājam ir pienākums 3 (trīs) dienu laikā pēc Pārstāvja pieprasījuma, rakstveidā sniegt informāciju par:
		1. Preces Piegādes gaitu;
		2. apstākļiem, kas traucē Preces piegādi.
	4. Piegādātājs garantē Preces kvalitāti, atbilstību Nolikumā noteiktajām tehniskajām prasībām.
	5. Piegādātājs apliecina, ka Līguma izpildē tam ir saistoši Nolikumā minētie noteikumi attiecībā uz Preces Piegādi, garantijas apkalpošanu u.c.
	6. Piegādātājs pievieno Precei tehnisko dokumentāciju, ja šāda ir paredzēta
7. **Preces garantijas nosacījumi**
	1. Piegādātājs apliecina, ka Līguma izpildē tam ir saistoši Nolikumā un piedāvājumā konkursam minētie noteikumi attiecībā uz Preces Piegādi, garantijas apkalpošanu u.c.
	2. Precēm to ekspluatācijas vietā garantijas laiks ir 24 (divdesmit četri) mēneši no konkrētās Preces Piegādes Akta abpusējas parakstīšanas dienas.
	3. **Bojājumus var pieteikt darba dienās no 9:00 līdz 17:00 pa tālruni: 29493467.**
	4. Garantijas laikā Piegādātāja pienākums ir par saviem līdzekļiem Preces bojājuma gadījumā veikt bojātās daļas vai Preces nomaiņu 10 dienu laikā no Pasūtītāja pieteikuma saņemšanas dienas.
	5. Transporta, kā arī citus izdevumus, veicot garantijas apkopi, sedz Piegādātājs.
8. **Nepārvarama vara**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst.
	2. Pusei, kura atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
	3. Ja šie apstākļi turpinās ilgāk nekā divus mēnešus, jebkura no Pusēm ir tiesīga atteikties no savām līgumsaistībām, un neviena no Pusēm nav tiesīga prasīt zaudējumu atlīdzināšanu.
9. **Pušu atbildība**
	1. Piegādātājs ir atbildīgs par radītajiem zaudējumiem Pasūtītājam, kas tiks fiksēti konkrētās telpas nodošanas Aktā.
	2. Par katru nokavēto Preces vai tās daļas Piegādes un/vai Līguma noteikumiem neatbilstošas Preces nomaiņas dienu Pasūtītājam ir tiesības pieprasīt no Piegādātāja līgumsodu 0,1% (nulle komats viens procents) apmērā no Līguma summas, bet ne vairāk par 10% (desmit procenti) no Līguma summas.
	3. Ja Pasūtītājs Līguma 3.punktā paredzētajā termiņā un apjomā neveic maksājumu par Preci, Piegādātājam ir tiesības pieprasīt no Pasūtītāja līgumsodu 0,1% (nulle komats viens procents) apmērā no laikā nesamaksātās summas bez PVN par katru nokavēto maksājuma dienu, bet ne vairāk par 10% (desmit procenti) no laikā nesamaksātās summas.
	4. Gadījumā, ja Pasūtītājam rodas tiesības uz Līguma pamata pieprasīt no Piegādātāja līgumsodu vai jebkuru citu maksājumu, Pasūtītājam iepriekš rakstveidā brīdinot Piegādātāju ir tiesības ieturēt līgumsodu vai jebkuru citu maksājumu no Piegādātājam izmaksājamajām summām.
	5. Pasūtītājam ir tiesības vienpusēji izbeigt Līgumu, ja Piegādātājs kavē Preču piegādi ilgāk par 20 (divdesmit) darba dienām pēc Līguma 2.2.apakšpunktā norādītā termiņa, tādā gadījumā Piegādātājs atmaksā saņemto avansu Pasūtītāja norādītajā bankas kontā 5 (piecu) darba dienu laikā.
10. **Līguma spēkā esamība**
	1. Šis Līgums ir saistošs Pasūtītājam un Piegādātājam, kā arī visām trešajām personām, kas likumīgi pārņem viņu tiesības un pienākumus.
	2. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.
11. **Konfidencialitāte**
	1. Puses apņemas ievērot konfidencialitāti savstarpējās attiecībās, tajā skaitā:
		1. nodrošināt Līgumā minētās informācijas neizpaušanu no trešo personu puses, kas piedalās Līguma izpildē, izņemot valsts un pašvaldību institūcijas, kas tiesību aktos noteiktā kārtībā pieprasa atklāt šādu informāciju;
		2. aizsargāt, neizplatīt un bez iepriekšējas savstarpējas rakstiskas saskaņošanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par otras Puses darbību, kas kļuvusi tiem pieejama līgumsaistību izpildes gaitā, izņemot Latvijas Republikas normatīvajos aktos paredzētajos gadījumos.
	2. Puses vienojas, ka šīs nodaļas ierobežojumi neattiecas uz publiski pieejamu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām.
	3. Puses vienojas, ka konfidencialitātes noteikumu neievērošana ir rupjš Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
	4. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš.
12. **Pušu pārstāvji**
	1. Puses paziņo, ka šī Līguma ietvaros to pārstāvji ir:
		1. no Pasūtītāja puses – Finanšu plānošanas un vadības departamenta eksperts **Mstislavs Zubkovs**, tālr. 28362211, e-pasts mstislavs.zubkovs@rtu.lv.
		2. no Piegādātāja puses: **Artūrs Smiltnieks**, tālr. 29493467, e-pasts info@opuswood.lv.
	2. Pārstāvju pienākumos ietilpst:
		1. sekot līgumsaistību izpildei;
		2. dot norādījumus Piegādātājam saistībā ar līgumsaistību izpildi;
		3. pārbaudīt piegādātās Preces kvalitāti un tās atbilstību tehniskajai specifikācijai;
		4. pieņemt Preci un parakstīt Aktu un/vai Pavadzīmi.
13. **Nobeiguma nosacījumi**
	1. Pieļaujami tikai tādi līguma grozījumi, kas ir atbilstoši Publisko iepirkumu likuma 67.1pantam. Jebkuri grozījumi vai papildinājumi Līgumā izdarāmi rakstveidā un tie kļūst par Līguma neatņemamu sastāvdaļu ar brīdi, kad tos ir parakstījušas abas Puses.
	2. Piegādātājs tikai ar rakstisku iepriekšēju Pasūtītāja piekrišanu ir tiesīgs aizvietot Līgumā norādītos materiālus, izstrādājumus un iekārtas, ja tie vairs netiek ražoti, uz ekvivalentiem materiāliem, izstrādājumiem un iekārtām t.i., to tehniskie un kvalitātes rādītāji funkcionāli ir tādi paši vai labāki kā Līgumā norādītajiem materiāliem, izstrādājumiem un iekārtām un nodrošina to pašu funkciju. Pasūtītājam nav jāpamato savs atteikums sniegt Piegādātājam šajā punktā minēto piekrišanu.
	3. Šī Līguma nodaļu virsraksti ir lietoti vienīgi ērtībai un nevar tikt izmantoti šī Līguma noteikumu interpretācijai.
	4. Līgums var tikt izbeigts abām Pusēm par to rakstiski vienojoties.
	5. Pasūtītājam ir tiesības vienpusēji izbeigt Līgumu, ja Piegādātājs atkārtoti piegādā nekvalitatīvu vai Līguma noteikumiem neatbilstošu Preci;
	6. Līguma izbeigšanas gadījumā Pasūtītājs veic norēķinu un samaksā Piegādātājam par faktiski piegādāto un pieņemto Preci. Ja Piegādātājs ir saņēmis avansa maksājumu, tad, veicot gala norēķinu, izmaksājama summa tiek aprēķināta, ņemot vērā iepriekš izmaksāto avansa maksājumu.
	7. Pusēm ir savlaicīgi jāpaziņo par savu norēķinu rekvizītu, juridisko adrešu izmaiņām.
	8. Visus strīdus un domstarpības, kas varētu rasties sakarā ar līgumsaistību izpildi, Puses centīsies atrisināt sarunu ceļā. Gadījumā, ja 20 (divdesmit) dienu laikā sarunu ceļā strīds netiks atrisināts, Puses vienojas strīdus risināt tiesā, atbilstoši Latvijas Republikas normatīvajiem aktiem.
	9. Līgums izstrādāts latviešu valodā, divos eksemplāros. Abiem Līguma eksemplāriem ir vienāds juridiskais spēks. Viens no eksemplāriem glabājas pie Pasūtītāja, otrs – pie Piegādātāja.
	10. Līguma neatņemama sastāvdaļa ir šādi Līguma pielikumi:
		1. Pielikums Nr.1 - Akta paraugs;
		2. Pielikums Nr.2 – Iepirkuma daļā Nr.2 “Mēbeļu piegāde darba kabineta iekārtošanai” iesniegtā Tehniskā piedāvājuma kopija;
		3. Pielikums Nr.3 - Iepirkuma daļā Nr.2 “Mēbeļu piegāde darba kabineta iekārtošanai” iesniegtā Finanšu piedāvājuma kopija.
	11. Puses ar saviem parakstiem apliecina, ka tām ir saprotams Līguma saturs, nozīme un sekas, tie atzīst Līgumu par pareizu, savstarpēji izdevīgu un labprātīgi vēlas to apliecināt.
14. **Pušu rekvizīti un paraksti**

|  |  |
| --- | --- |
| **Pasūtītājs:****Rīgas Tehniskā universitāte**Kaļķu iela 1 Rīga, LV – 1658Reģ. Nr. 3341000709PVN Nr. LV90000068977Konta Nr. LV25TREL9150176044000Valsts kase, BIC – TRELLV22finanšu prorektors\_\_\_\_\_\_\_\_\_\_\_\_\_\_\_\_\_\_\_\_\_\_\_/I.Eriņš/RTU pārstāvis:\_\_\_\_\_\_\_\_\_\_\_\_\_\_\_\_\_\_\_\_\_\_\_/M.Zubkovs/ | **Piegādātājs:****SIA “Opus Wood”**Ziedu iela 7, Līvbērze, Līvbērzes pag., LV-3014Reģ. Nr. 43603043454PVN Nr. LV43603043454Konta Nr. LV04HABA0551029266882AS Swedbank, HABALV22valdes priekšsēdētājs \_\_\_\_\_\_\_\_\_\_\_\_\_\_\_\_\_\_\_\_\_/A.Smiltnieks/ |

**Akta paraugs**

201\_. gada \_\_\_. \_\_\_\_ līgumam Nr. \_\_\_\_\_\_\_

Rīgā

201\_\_.gada \_\_.\_\_\_\_\_\_\_\_\_\_\_\_

Saskaņā ar \_\_\_\_\_\_\_\_\_\_ līgumu Nr. \_\_\_\_\_\_\_ (turpmāk saukts – Līgums) par \_\_\_\_\_\_\_\_\_\_\_\_\_\_\_\_\_ (turpmāk - iekārtas) piegādi, atbilstoši iepirkuma \_\_\_\_\_\_\_\_\_\_\_\_\_\_\_\_\_\_\_\_\_rezultātiem, piedaloties:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, …… , tās pārstāvja \_\_\_\_\_\_\_\_\_\_\_\_\_\_\_\_\_\_ personā, kura rīkojas saskaņā ar līguma \_\_\_ punktiem, turpmāk tekstā saukts- Pasūtītājs, no vienas puses, un

\_\_\_\_\_\_\_\_\_\_\_\_\_\_\_\_\_, reģ. nr. \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_personā, turpmāk - saukts Piegādātājs, no otras puses, tiek sagatavots šāds nodošanas- pieņemšanas akts.

Nodošanas- pieņemšanas akts sagatavots par to, ka:

Piegādātājs, atbilstoši Līgumam, nodod un Pasūtītājs pieņem šādas mēbeles (\_\_. iepirkuma priekšmeta daļa) –\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kurā ietilpst:\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| *Priekšmeta nosaukums* | *Piedāvāts.* | *Piegādāts.* |
|  |  |  |

1. Piegādātājs mēbeles kopā ar to uzglabāšanas noteikumiem un lietošanas instrukcijām latviešu/angļu valodā ir piegādājis šādā Pasūtītāja noteiktajā adresē -\_\_\_\_\_\_\_\_\_\_\_\_\_\_\_\_, \_\_\_\_\_\_\_.
2. Nodošanas - pieņemšanas aktam ir pievienota mēbeļu piegādes apliecinoša dokumenta - pavadzīme Nr.\_\_\_\_\_\_\_\_\_\_\_\_\_ kopija
3. Ar nodošanas- pieņemšanas akta abpusēju parakstīšanu Pasūtītājs un Piegādātājs apliecina, ka Līgumā noteiktās Iekārtu piegādes ir veiktas Līgumā noteiktā apjomā, termiņā un pienācīgā kvalitātē.
4. Pasūtītājam nav iebildumu par piegādāto mēbeļu kvalitāti un Piegādātāja Līgumā noteikto saistību izpildi.
5. Kopējā Līguma summa par Līgumā noteikto mēbeļu piegādi ir EUR \_\_\_\_\_\_\_\_\_\_\_\_(neieskaitot PVN). Ņemot vērā Pasūtītāja atbilstoši Līgumam Piegādātājam veikto maksājumu \_\_\_\_ summas apmērā (neieskaitot PVN), atlikusī Līguma summas daļa, ko Pasūtītājs samaksā Piegādātājam 30 dienu laikā pēc šī preču Nodošanas – pieņemšanas akta abpusējas parakstīšanas un atbilstoša Piegādātāja rēķina saņemšanas dienas, ir EUR \_\_\_\_\_\_ (neieskaitot PVN).
6. Nodošanas - pieņemšanas akts par līguma izpildi sagatavots uz \_ lapām, 2 eksemplāros, no kuriem viens glabājas pie Pasūtītāja, otrs pie Piegādātāja.

Priekšmetu nodeva Priekšmetu pieņēma

PIEGADĀTĀJA PASŪTĪTĀJA

Pārstāvis Pārstāvis

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_